stanford-oval/wikipedia huggingface dataset:
Jaroslav Hübl

| Jaroslav Hübl |
| --- | --- |

Henkilötiedot
Syntynyt: 29. joulukuuta 1982 (ikä 41) Chomutov, Tšekkoslovakia
Kansalaisuus:   Tšekki
Jääkiekkoilija
Pelipaikka:  maalivahti
Hanska:  vasen
Pituus:  184 cm
Paino:  85 kg
Pelaajaura
Pääsarjaura:  2002–
Aik. seurat:  HC Most (Tšekki II) HC Litvínov (ČEL) KHL Chomutov (Tšekki I) HC Kometa Brno (Tšekki I) SK Kadaň (Tšekki I) HC Davos (NLA) BK Mladá Boleslav (ČEL) SCL Tigers (NLA) Ilves (SML) HC Bolzano (EBEL) HC Pardubice (ČEL) Fischtown Pinguins (DEL2) EV Landshut (DEL2)
Jaroslav Hübl (s. 29. joulukuuta 1982 Chomutov, Tšekkoslovakia) on tšekkiläinen jääkiekkomaalivahti.
Ura > Seuraura

Hübl pelasi junioriuransa HC Litvínovissa, mutta ensimmäiset miesten pelinsä hän pelasi joukkueen A-nuorista lainalla Tšekin kolmanneksi korkeimmalla sarjatasolla 2. Národní Hokejová Ligan HC Mostissa kaudella 2001–2002. Seuraavalla kaudella 2002–2003 Hübl debytoi Extraliigassa, jossa hän sai tililleen kolme ottelua. Kaudella 2003–2004 Hübl ehti edustaa Tšekin toiseksi korkeimmalla sarjatasolla 1. Národní Hokejová Ligassa KHL Chomutovin ja HC Kometa Brnon joukkueita sekä sarjatasoa alempana HC Mostin joukkuetta. Kaksi seuraavaa kautta hän pelasi 1. Národní Hokejová Ligan SK Kadaňissa. Hübl torjui siellä jälkimmäisellä kaudellaan 2005–2006 myös yhden Extraliigaottelun Litvínovin maalinsuulla.
Kausi 2006–2007 oli Hüblille varsinainen tulokaskausi Extraliigassa. Hän nousi Litvínovin ykkösmaalivahdiksi ja torjui 46 runkosarjaottelussa, mutta joukkue jäi kuitenkin pudotuspelien ulkopuolelle. Hübl palkittiin kauden päätteeksi Extraliigan vuoden tulokkaana. Hän pelasi kauden aikana myös kolme ottelua lainalla Kadanissa ja kävi loppukaudella lainalla Sveitsin National League A:ssa pelaavassa HC Servette Genèvessä, jossa Hübl ei saanut lopulta ollenkaan jääaikaa. Kausina 2007–2008 ja 2008–2009 Litvínovin kakkosmaalivahti Petr Franěk taisteli niukasti joukkueen ykkösmaalivahdin paikasta Hüblin kanssa. Noista ensimmäisellä kaudella Franěk pelasi kevään 2008 pudotuspeleissä neljä ottelua, Hübl kaksi. Jälkimmäisellä kaudella Hübl sai enemmän vastuuta pudotuspeleissä. Litvínov sijoittui runkosarjassa kolmanneksi, mutta putosi joukkue kuitenkin puolivälierissä hävittyään kaikki ottelunsa HC Karlovy Varylle otteluvoitoin 4-0. Marras-joulukuun 2008 vaihteessa Hübl kävi myös kolmen NLA-ottelun verran lainalla HC Davosissa paikkaamassa Leonardo Geninin loukkaantumista.
Kauden 2010–2011 lopulla Hübl putosi Litvínovin kakkosmaalivahdiksi kesken kauden HC Litoměřicestä tulleen Martin Volken noustua joukkueen ykkösmaalivahdiksi. Kaudeksi 2011–2012 Litvínov lainasi hänet BK Mladá Boleslavin riveihin, joka kuitenkin karsiutui kauden päätteeksi. Elokuun 2012 lopulla joukkue lainasi Hüblin puolestaan try-outin kautta NLA:ssa pelaavaan SCL Tigersiin. Tammikuussa 2013 hän siirtyi loppukauden 2012–2013 kattaneella sopimuksella Suomeen ja SM-liigajoukkue Tampereen Ilvekseen. Hübl pelasi loppukauden lähinnä Ville Kolppasen kakkosmaalivahtina ja esiintyi kahdeksassa runkosarja- sekä yhdessä liigakarsintaottelussa.
Hübl jatkaa kaudella 2013–2014 uraansa vuoden mittaisella sopimuksella Itävallan Erste Bank Eishockey Ligan italialaisjoukkue HC Bolzanossa.
Ura > Maajoukkueura

Hübl toimi Tšekin kolmosmaalivahtina alle 18-vuotiaiden MM-kilpailuissa vuonna 2000. Hän on pelannut myös kaksi A-maaottelua kaudella 2009–2010.
Muuta

Hüblin isä Jaroslav vanhempi pelasi hyökkääjänä yli 400 ottelua Tšekkoslovakian pääsarjassa. Hän pelasi myös kauden 1990–1991 Suomessa II-divisioonaa Ylivieskan Jääkarhuissa. Nuoremman Jaroslavin serkku Viktor Hübl pelaa tällä hetkellä hyökkääjänä HC Litvínovissa.
Jalokivikokoelma 1999–2006

| Jalokivikokoelma 1999–2006 Ville Leinonen |
| --- | --- | --- |

Kokoelmalevyn tiedot
 Julkaistu: 22. maaliskuuta 2006
 Tyylilaji: rock
 Levy-yhtiö: Poko Records
Ville Leinosen muut julkaisut
| Valloittaja 2005 | Jalokivikokoelma 1999–2006 2006 | Hei! 2007 |
Jalokivikokoelma 1999–2006 on suomalaisen laulaja-lauluntekijä Ville Leinosen kokoelma-albumi. Se julkaistiin 22. maaliskuuta 2006. Kokoelma sisältää Leinosen soolotuotannon sekä Ville Leinosen & Valumon hittien lisäksi harvinaisuuksia ja ennenjulkaisematonta materiaalia.
Kappaleet

| --- | --- |
 CD 1: Suosikit Vakoilijat – 3.02  Tähtityttö – 4.19  Tää on se ilta – 3.18  Piilopaikka – 3.55  Enkeli – 4.10  Kultahippuhapsi – 4.42  Kristiinojen yö – 4.46  Pikkusisko – 4.40  Kultainen laulu – 3.49  Wien – 4.03  Suudelmitar – 3.24  Armollinen – 4.03  Pimeän sydämeen – 3.01  Matkalla kotiin – 4.32  Eriikka – 3.28  Vuori – 4.05  Yöaikaan 2006 – 4.20  Valumo – 5.33 :  CD 2: Harvinaisuudet Helmipuutarhan perhosia – 3.27  Ratsastan sun luoksesi taas – 4.15  Kaksin – 4.15  Hipsutuslaulu – 3.36  Varpunen – 3.39  Kesien hengetär – 2.55  Prinsessa (live) – 5.42  Tuulten helmoille – 4.30  Dandy (live) – 5.08  Aamun valkoliljat – 4.55  Sataa – 5.32  Nuotiolaulu – 5.17  Aurinkoa päin (live) – 7.00  Surusirpale – 6.00  Lentosuudelmat (live) – 3.54  Miljoona ruusua (- A Million of Roses -) (live) – 5.06
Arvostelut

Desibeli.net:
Soundi:
Aiheesta muualla

Jalokivikokoelma discogs.com -sivustolla
Jet

Jet tai JET voi tarkoittaa seuraavia:
Jet, australialainen rockyhtye
jet, gagaatti, kivettynyttä hiiltä tai puuainesta
Jet, huoltamoketju
Jet Airways, intialainen lentoyhtiö
Jumbo Jet, Boeing 747, lentokonemalli
Joint European Torus, fuusioreaktiokoelaitos
JET, johtamisen erikoisammattitutkinto
Jet Records, brittiläinen levy-yhtiö
Jet, yhdysvaltalainen afroamerikkalaisille suunnattu aikakauslehti
Henkilöitä

Jet Li (s. 1963) kiinalainen itämaisten taistelulajien taitaja ja elokuvanäyttelijä
Tennessee Jet, yhdysvaltalainen laulaja ja lauluntekijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jet”, voi hakea sivunnimihaulla, laajalla sivunnimihaulla tai tekstihaulla.
John Kinsella (säveltäjä)

John Kinsella (1932 Dublin – 2021) oli irlantilainen säveltäjä. Hän toimi vuoteen 1988 saakka Raidió Teilifís Éireannin musiikkijohtajana. Hän oli Aosdánan jäsen ja on voittanut Marten Toonder -palkinnon. Hänen tuotantoonsa kuuluu muun muassa yhdeksän sinfoniaa, konserttoja, jousikvartettoja ja soolosoitinsävellyksiä. Kinsellan teosten levytyksiä ovat julkaisseet Chandos ja Naxos.
Kinsella sai tilauksia eri tahoilta, muun muassa Irlannin hallitukselta. 1970-luvulle saakka hänen sävellystyyliään hallitsivat hänen hyödyntämänsä sarjalliset tekniikat. Hänen myöhemmät teoksensa ovat vapaampia ja selkeämmin ekspressiivisiä.
John Knudsen Northrop

John Knudsen Northrop (10. marraskuuta 1895 Newark, Yhdysvallat – 18. helmikuuta 1981 Glendale, Yhdysvallat) oli yhdysvaltalainen lentokonesuunnittelija, joka perusti Northrop-yhtiöt. Northrop suunnitteli "monisoluisen" kennomaisen siipirakenteen sekä XB-35 ja YB-49 lentävän siiven prototyypit. Northrop suunnitteli Gerard Vulteen kanssa Lockheed Vega -lentokoneen.
Northrop XB-35 oli yksi Northropin lentävän siiven -projekteista.
Tšekkiläissyntyinen Anthony Stadlman kertoi Northropille Euroopassa lentäneestä lentävästä siivestä. Välirikon jälkeen Northrop toteutti kokeellisen lentokoneensa, joka lensi vuonna 1929, ja muistutti Stadlmanin valokuvaa.
Jeff Madsen

| Jeff Madsen |
| --- | --- |

Henkilötiedot
Kansalaisuus:   Yhdysvallat
Pokerinpelaaja
WSOP-voitot:  2
WSOP-rahasijat:  6
WPT-voitot:  0
EPT-voitot:  0
Turnausansiot (USD):  1 676 531
Päivitetty:  17. elokuuta 2007
Jeff Madsen (s. 7. kesäkuuta 1985, Santa Monica) on yhdysvaltalainen pokeriammattilainen.
Elämä

Madsen kasvoi Los Angelesissa. Hän asui kotona kunnes pääsi Kalifornian yliopistoon opiskelemaan elokuvatutkimusta. Collegessa Madsen pääsi pelaamaan ensi kerran no limit texas hold'emia. Hän oli tosin muutama vuosi aiemmin pelannut pokeria Chumash Casinolla.
Vuonna 2006 Madsen pääsi osallistumaan myös ensi kertaa World Series of Pokeriin täytettyään 21 vuotta. WSOP:sta muodostui Madsenille menestyksekäs hänen voitettuaan kaksi turnausta. 21-vuotiaana ja viisi viikkoa vanhana hänestä tuli kaikkien aikojen nuorin WSOP-rannekkeen voittanut pelaaja (ennätyksen rikkoi seuraavana vuonna Steve Billirakis). Madsen valittiin myös WSOP:n vuoden pelaajaksi.
Keväällä 2007 Madsen oli kahdeksas WPT:n Bay 101 Shooting Stars -turnauksessa. Saman vuoden WSOP:ssa hän saavutti kaksi rahasijaa.
Madsen edustaa Full Tilt Poker -nettipokerihuonetta.
Elokuussa 2007 Madsenin pokeriuran turnauspalkkiot ylittivät 1,6 miljoonaa dollaria..
WSOP-rannekkeet

| Vuosi | Turnaus | Palkintorahat (USD) |
| --- | --- | --- |
| 2006 | $2,500 No Limit Hold'em | 660 948 |
| 2006 | $5,000 No Limit Hold'em Short Handed 6/Table | 643 381 |
Aiheesta muualla

Jeff Madsen The Hendon Mob Poker Databasessa (englanniksi)
WPT-profiili (Arkistoitu – Internet Archive)
Janesville (Wisconsin)

| Janesville |
| --- | --- |
 Janesvillen keskustaa

Valtio:  Yhdysvallat
Osavaltio:  Wisconsin
Piirikunta:  Rock
Pinta-ala:  
 – Kokonaispinta-ala:  89.23 km²
 – Josta vettä:  1.53 km² 
Väkiluku (2010):  63 575
 – Väestötiheys:  724.9 as./km²
Aikavyöhyke:  UTC-6 (kesäaika UTC-5)
Lempinimi::  "Wisconsin's Park Place" "Bower City"
Infobox OKVirheellinen NIMI-arvo: 
Janesville on kaupunki Wisconsinin osavaltiossa, Yhdysvalloissa. Kaupungin väkiluku oli vuoden 2010 väestönlaskennassa 63 575. Janesville kuuluu Rockin piirikuntaan.
Kuvia kaupungista

Janesvillen linja-autoasema
Janesville Assembly Plant on GM:n entinen tehdas
Rockin piirikunnan oikeustalo
Janesvillen julkinen kirjasto
Saint Johnin luteraaninen kirkko
Aiheesta muualla

Kuvia tai muita tiedostoja aiheesta Janesville (Wisconsin) Wikimedia Commonsissa
Jalkapallon maailmanmestaruuskilpailut 2034

Jalkapallon maailmanmestaruuskilpailut 2034 ovat järjestyksessään 25. maailmanmestaruuskilpailut. Ne pelataan Saudi-Arabiassa, sillä se oli ainoa maa, joka jätti FIFA:lle hakemuksen takarajaan 31. lokakuuta 2023 mennessä. Valintaprosessia on kuitenkin kritisoitu epärehelliseksi, ja FIFA:n on epäilty tarkoituksella junailleen turnauksen Saudi-Arabialle.
Saudi-Arabia toivoo järjestävänsä turnauksen kesällä, vaikka naapurimaa Qatarissa vuoden 2022 MM-kilpailut jouduttiin pitämään talvella kuumuuden vuoksi.
Valintaprosessi

Turnauksen hakuprosessi alkoi 4. lokakuuta 2023, ja aluksi siihen sovellettiin samoja sääntöjä kuin vuoden 2030 turnaukseen. Myöhemmin FIFA päätti, että seitsemän olemassaolevan stadionin sijaan niitä tarvitsee olla vain neljä. FIFA käyttää MM-kilpailujen isäntamaan valinnassa kiertopolitiikkaa, jonka mukaan saman maanosaliiton maissa ei voi järjestää kahta peräkkäistä turnausta. Vuoden 2026 turnaus pelataan CONCACAF-maissa, ja 2030 pelataan kolmessa eri maanosassa: UEFA:n, CAF:in ja CONMEBOL:in alueilla, joten käytännössä vuonna 2034 voitaisiin pelata ainoastaan Aasian tai Oseanian jalkapalloliittojen alueilla. Oseaniassa ei olisi riittävää infrastruktuuria turnausta varten, joten AFC-alue, johon myös Australia kuuluu, jäi käytännössä ainoaksi vaihtoehdoksi. Australia ja Saudi-Arabia ilmaisivat kiinnostuksensa turnauksen isännöimiseen. FIFA kuitenkin yllättäen aikaisti hakuprosessin takarajaa, ja täten sen alkamisesta oli ainoastaan 25 päivää aikaa jättää hakemus. Jo tunnin kuluttua hakuprosessin alkamisesta Saudi-Arabia jätti hakemuksensa, ja Australia ei ehtinyt vastaamaan kiireeseen, joten se vetäytyi. Saudi-Arabia valittiin kisaisännäksi ainoana hakijana.
Karsinnat ja joukkueet > Lopputurnaukseen selviytyneet joukkueet

| Joukkue | Maanosaliitto | Karsintatapa | Karsintapäivä | Aiempia esiintymisiä | Edellinen | Edellinen paras sijoitus |
| --- | --- | --- | --- | --- | --- | --- |
|  Saudi-Arabia | AFC | Isäntämaa | 31. lokakuuta 2023 | 7 | 2022 | Neljännesvälierät (1994) |
Joukkueet, jotka ovat päässeet lopputurnaukseen.   Joukkueet, jotka voivat päästä lopputurnaukseen.   FIFA:n ulkopuoliset valtiot.
Joensuun Mieslaulajat

Joensuun Mieslaulajat on joensuulainen mieskuoro. Se on perustettu vuonna 1911. Kuorossa on yli 50 laulajaa. Taiteellisena johtajana ja laulunjohtajana on vuodesta 2004 alkaen toiminut musiikin maisteri Kari Väänänen.
Joensuun Mieslaulajat esittävät sekä perinteistä mieslaulua että uudemman tyylin mieskuoro-ohjelmistoa. Keväällä 2010 kuoro saavutti kansallisessa sarjassa kolmannen sijan Suomen Mieskuoroliiton järjestämässä kansainvälisessä Leevi Madetoja –mieskuorokilpailussa.
Kuorossa toimii pääkuoron lisäksi pienryhminä Poikamieslaulajat ja Ukkomiehet. Laulajista on muodostunut myös kvartetteja, muun muassa Pienet Sievät. Lisäksi kuoroon kuuluu orkesteri Joensuun Miessoittajat.
Kuoron toimipaikka on sen omistama Laulutalo Kauppakadulla.
Aiheesta muualla

Joensuun Mieslaulajat
Jean-Paul Riopelle

Jean-Paul Riopelle (1923–2002 ) oli kanadalainen taidemaalari. Hän asui vuodesta 1947 Pariisissa. Hänen tyylinsä on nonfiguratiivinen spontanismi. Ekspressiiviset maalaukset muodostuvat palettiveitsillä levitetyistä paksuista suorakaiteen muotoisista värikerroksista. Ne ovat rytmikkäitä ja koristeellsia.
John Crammond

| Mitalit> Maa:   Yhdistynyt kuningaskunta.Miesten skeleton. Olympialaiset  | Mitalit> Maa:   Yhdistynyt kuningaskunta.Miesten skeleton. Olympialaiset  | Mitalit> Maa:   Yhdistynyt kuningaskunta.Miesten skeleton. Olympialaiset  | Maa:   Yhdistynyt kuningaskunta> Miesten skeleton. |
| --- | --- | --- | --- |
|  Pronssia | St. Moritz 1948 | Yksinkelkkailu |  |
John Gordon Crammond (5. heinäkuuta 1906 – 18. syyskuuta 1978) oli brittiläinen skeletonkelkkailija ja olympiamitalisti. Hän saavutti pronssia Sankt Moritzin olympialaisissa 1948. Crammondin loppuaika oli 5.25,1 ja hän jäi kilpailun voittaneesta italialaisesta Nino Bibbiasta 1,9 sekuntia.
John Culver

| John Culver |
| --- | --- |

Yhdysvaltain senaattori Iowasta
 3. tammikuuta 1975 – 3. tammikuuta 1981  
Edeltäjä:  Harold Hughes
Seuraaja:  Chuck Grassley
Yhdysvaltain edustajainhuoneen jäsen Iowan 2. vaalipiiristä
 3. tammikuuta 1965 – 3. tammikuuta 1975  
Edeltäjä:  James E. Bromwell
Seuraaja:  Mike Blouin
Henkilötiedot
Syntynyt: 8. elokuuta 1932 Rochester, Minnesota, Yhdysvallat
Kuollut: 26. joulukuuta 2018 (86 vuotta)
Ammatti:  lakimies
Lapset:  5
Tiedot
Puolue:  demokraatit
John Chester Culver (8. elokuuta 1932 Rochester, Minnesota – 26. joulukuuta 2018) oli yhdysvaltalainen lakimies ja demokraattisen puolueen poliitikko. Hän edusti vuosina 1965–1975 Iowaa Yhdysvaltain edustajainhuoneessa ja vuosina 1975–1981 senaatissa.
Culver valmistui juristiksi Harvard Law Schoolista vuonna 1962. Ennen lakiopintoja hän palveli vuosina 1955–1958 Yhdysvaltain merijalkaväessä.
Culverin poika Chet toimi Iowan kuvernöörinä vuosina 2007–2011.
Jarno Väkiparta

| Jarno Väkiparta> Henkilötiedot |
| --- | --- |
Syntynyt: 13. maaliskuuta 1974 (ikä 50) Pori
Jääpallon pelaaja
Pituus:  183 cm
Pelipaikka:  Hyökkääjä
| Urheilijan ura> Junioriseurat |
| --- | --- | --- | --- |
–1989:  Narukerä
Seurat
| Vuodet | Seura | Ottelut (Maalit) | Ottelut (Maalit) |
| 1989–1998 1998–1999 1999–2001 2001–2004 2004–2005 2005–2008 2008–2009 |  Narukerä    Ljusdals BK    IFK Motala    Västerås SK    Katrineholms SK    Tillberga IK    Örebro SK | 145 (127)   0 – 00 –   0 – 00 –   0 – 00 –   0 – 00 –   0 – 00 –   0 – 00 – | 145 (127)   0 – 00 –   0 – 00 –   0 – 00 –   0 – 00 –   0 – 00 –   0 – 00 – |
Maajoukkue
| 1998–2005 |  Suomi | 59 0(36) | 59 0(36) |
 Seurajoukkueuran tilastot kattavat vain kansalliset sarjat.
Jarno Väkiparta (s. 13. maaliskuuta 1974 Pori) on suomalainen entinen jääpalloilija. Hän edusti kasvattajaseuransa Narukerän lisäksi useita seuroja Ruotsin pääsarjoissa Allsvenskanissa ja Elitserienissä.
59 A-maaottelua pelannut Väkiparta kuului yhdessä veljensä Janne Väkiparran kanssa vuoden 2004 maailmanmestaruuden voittaneeseen Suomen joukkueeseen.
Jarno Väkiparran isä Erkki Väkiparta on entinen SM-liigakiekkoilija.
Saavutukset

Maajoukkueessa
MM-kultaa: 2004
MM-hopeaa: 1999
MM-pronssia: 2001, 2005
Seurajoukkueissa
SM-pronssia: 1998
John Anderson (yleisurheilija)

| Mitalit | Mitalit | Mitalit |  |
| --- | --- | --- | --- |
|  John Anderson vuoden 1932 olympialaisissa Los Angelesissa. |  John Anderson vuoden 1932 olympialaisissa Los Angelesissa. |  John Anderson vuoden 1932 olympialaisissa Los Angelesissa. |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1932 | kiekko |  |
John Anderson (4. heinäkuuta 1907 – 11. heinäkuuta 1948) oli yhdysvaltalainen kiekonheittäjä ja olympiavoittaja.
John Anderson voitti kiekonheiton olympiakultaa Los Angelesin 1932 kisoissa. Alkukilpailussa hänen heittonsa kantoivat 47,87, 48,86, jolla hän siirtyi johtoon, ja 49,39. Loppukilpailun ensimmäisellä kierroksella hän heitti lopullisen voittotuloksensa 49,49, sitten 48,72 ja viimeisellä heitollaan 47,98. Loppukilpailussa ranskalainen Jules Noël heitti hyvin lähelle hänen merkkiään, mutta toimitsijat katselivat juuri silloin seiväshypyn loppuratkaisuja ja heiltä jäi ranskalaisen heitto näkemättä ja mittaamatta.
Saavutuksia

Olympiakultaa kiekonheitossa Los Angelesissa 1932 (tulos 49,49)
Olympiakisoissa viides kiekonheitossa Amsterdamissa 1928 (tulos 44,87)
Jeff Loomis

Jeff Loomis Nevermoren konsertissa vuonna 2018.
Jeff Loomis (s. 14. syyskuuta 1971 Appleton, Wisconsin) on yhdysvaltalainen kitaristi ja säveltäjä. Parhaiten hänet tunnetaan Nevermore-yhtyeen kitaristina. Vuosina 2014–2023 hän soitti Arch Enemy -yhtyeessä.
Loomis käyttää Jacksonin sähkökitaroita, ENGLin vahvistimia sekä Brian Mayn, Digitechin, Krankin ja Ibanezin efektipedaaleja.[lähde? ]
Ura

Loomis sai ensimmäisen soittimensa 9- tai 10-vuotiaana, muttei alkanut harjoittelemaan tosissaan ennen kuin täytti 15 vuotta. Teini-ikäisenä hän soitti muutamissa Wisconsinin paikallisissa cover-yhtyeissä ja kolmessa death metal -yhtyeessä ennen liittymistään asemaltaan vakiintuneempiin yhtyeisiin. Loomis pitää lempikitaristeinaan Yngwie Malmsteenia, Ritchie Blackmorea, Marty Friedmania, Jason Beckeria, Tony Iommia ja Brian Mayta.
Hän kävi koe-esiintymisessä Megadethin kitaristiksi 16-vuotiaana, korvaamaan yhtyeestä erotetun Jeff Youngin. Soitettuaan muutaman kappaleen yhdessä, Megadethin laulaja-kitaristi Dave Mustaine kiitti Loomista ja sanoi kuinka hänestä tulisi jonakin päivänä todella hyvä kitaristi, mutta hän ei ollut sopiva yhtyeeseen ikänsä takia.
Loomis valittiin seattlelaisen Sanctuary kitaristiksi vuonna 1990. Sanctuary kuitenkin hajosi neljä kuukautta myöhemmin, koska kitaristi Lenny Rutledge halusi tehdä grunge-tyylistä musiikkia, johon myös yhtyeen levy-yhtiö painosti. Progressiivista metallia soittanut Nevermore perustettiin 1992, ja Loomis soitti siinä vuoteen 2011 asti. Loomis keskittyi sen jälkeen soolotuotantoonsa. Vuoden 2014 marraskuussa hänen ilmoitettiin liittyneen ruotsalaiseen melodista death metalia soittavaan Arch Enemy -yhtyeeseen. Hän lähti yhtyeestä joulukuussa 2023.
Diskografia

| --- | --- |
 Soolotuotanto Zero Order Phase (2008)  Plains of Oblivion (2012)  Requiem For The Living (EP, 2013) Nevermore Nevermore (1995)  In Memory (EP, 1996)  The Politics of Ecstasy (1996)  Dreaming Neon Black (1999)  Dead Heart in a Dead World (2000)  Enemies of Reality (2003, miksattu uudelleen 2005)  This Godless Endeavor (2005)  The Year of the Voyager (2008)  The Obsidian Conspiracy (2010) Arch Enemy Stolen Life (EP, 2015)  As The Stages Burn! (2017)  Will to Power (2017)  Deceivers (2022) Conquering Dystopia Conquering Dystopia (2014) :  Vierailijana Rorschach Test – Peace Minus One (2000)  God Forbid – Gone Forever (2004)  Pamela Moore] – Stories from a Blue Room (2006)  Annihilator – Metal (2007)  Warrel Dane – Praises to the War Machine (2008)  Marty Friedman – Future Addict (2008)  Switchblade – Invictus Infinitum] (2009)  Tim "Ripper" Owens – Play My Game (2009)  Periphery – Periphery (2010)  Pale Gray Sky – Everything for Nothing (2010)  Keith Merrow – Heart of the Sea Nymph (2011)  Glen Drover – Metalusion, (2011)  Single Bullet Theory – IV, (2011)  Keith Merrow – Spice-Dealer (2012)  Stéphan Forté – The Shadows Compendium (2011)  7 Horns 7 Eyes – Throes of Absolution] (2012)  Leander – Szívidomár (2012)  Ihsahn – Eremita (2012)  David Maxim Micic – Bilo 3.0 (2013)  Hannes Grossmann – The Radial Covenant (2014)  Tony MacAlpine – Concrete Gardens (2015)  Jason Richardson – I (2016)  Rob Scallon – The Scene Is Dead (2017)  Scale the Summit - "In a World of Fear" (2017)  Lady Catman - “Eyes Wide Open”(2018)  Jason Becker - Triumphant Hearts (2018)  Silver Talon  - "Battle Angels" (2018)  Andy Gillion - Skyless (2019)  Amaranthe - "Do or Die" (2020)  Ola Englund - Starzinger (2021)  Alissa White-Gluz - TBA (2021)  Graham Bonnet Band - TBA (2021)  Kvaen - The Great Below (2022)
Aiheesta muualla

Wikimedia Commonsissa on kuvia tai muita tiedostoja aiheesta .
Coffee with Ola!: ”Jeff Loomis of Arch Enemy, Nevermore”. Ola Englund (ohjaus). YouTube. Katsottavissa verkossa. (englanniksi)
Jean-Paul Vesco

Jean-Paul Vesco (s. 10. maaliskuuta 1962 Lyon) on ranskalainen, Algeriassa toimiva roomalaiskatolinen piispa. Hän liittyi dominikaaneihin 14. syyskuuta 1996.
Vesco sai pappisvihkimyksensä 24. kesäkuuta 2001. Hänet nimitettiin 1. joulukuuta 2012 Oranin hiippakunnan johtoon, ja piispaksi vihkiminen seurasi 25. tammikuuta 2013. Pääkonsekraattorina toimi Philippe Barbarin, jota avustivat Ghaleb Moussa Abdalla Bader ja Alphonse Émile Georger.
Johannes Winding Harbitz

| Johannes Winding Harbitz |
| --- | --- |

Norjan puolustusministeri
 Stangin II hallitus 15. heinäkuuta 1894 – 27. huhtikuuta 1895  
Edeltäjä:  Wilhelm Olssøn
Seuraaja:  Wilhelm Olssøn
Norjan tilintarkastusministeri
 Stangin II hallitus 27. huhtikuuta 1895 – 14. lokakuuta 1895  
Edeltäjä:  Ole Andreas Furu
Seuraaja:  Fredrik Stang Lund
Suurkäräjäedustaja
 1880–1894  
Henkilötiedot
Syntynyt: 26. joulukuuta 1831 Askvoll, Norja
Kuollut: 5. syyskuuta 1917 (85 vuotta) Aker, Norja
Ammatti:  laivanvarustaja, poliitikko
Tiedot
Puolue:  Høyre
Johannes Winding Harbitz (26. joulukuuta 1831 Askvoll – 5. syyskuuta 1917 Aker) oli norjalainen laivanvarustaja ja Høyren poliitikko. Hän istui suurkäräjillä vuosina 1880–1894 ja toimi Norjan puolustusministerinä 1894–1895 sekä tilintarkastusministerinä 1895.
Aiheesta muualla

Kuvia tai muita tiedostoja aiheesta Johannes Winding Harbitz Wikimedia Commonsissa
John Knittel

John Knittel (alun perin Hermann Emanuel Knittel, 24. maaliskuuta 1891 Dharwar, Intia – 26. huhtikuuta 1970 Maienfeld, Graubünden) oli sveitsiläinen kirjailija.
Intiassa lähetyssaarnaajaperheeseen syntynyt Knittel vietti lapsuutensa Baselissa, mutta matkusteli elämänsä aikana paljon. Ensimmäisen romaaninsa The Travels of Aaron West hän julkaisi Englannissa vuonna 1919. Hän liittyi myös Pen-klubin jäseneksi. Vuonna 1921 Knittel muutti perheineen Sveitsiin lähelle Genevenjärveä, mutta teki matkoja Egyptiin, Algeriaan ja Tunisiaan. Vuonna 1938 perhe muutti Maienfeldiin. Ennen sotaa kirjoitettuja Knittelin teoksia ovat muun muassa Kuin myrskyssä puu (1927, engl. Into the abyss, saks. Thérèse Etienne) ja Synnin tie (1934, Via Mala). Jälkimmäisen jatko-osa Power for sale ilmestyi 1939. Vuonna 1943 hänen tyttärensä tuomittiin kuolemaan Valkoisen Ruusun jäsenyyden vuoksi. Knitteliä itseään pidettiin kollegoiden silmissä natsimielisenä ja hänet erotettiin Sveitsin kirjailijaliitosta. Sodan jälkeen Knittel kirjoitti vielä kolme romaania: Terra Magna (1948), Jean-Michel (1953) ja Arietta (1959). Hän kirjoitti urallaan myös useita näytelmiä. Knittel kirjoitti kaikki teoksensa englanniksi.
Aiheesta muualla

John Knittel Internet Movie Databasessa. (englanniksi)